Da Jörg Haider (* 26. Jenna 1950 in Bad Goisern, Oberösterreich; † 11. Oktoba 2008 in Köttmannsdorf, Kärnten) wor a österreichischa Politika. Vo 1986 bis 2000 wor ea Vorsitzenda vo da Freiheitlichen Partei vo Österreich (FPÖ). In dera Zeit hod ea de dritte politische Kroft in Österreich vo uma 5% auf uma 27% bei de österreichischn Nationalrots-Woihn gfiaht. Im April 2005 hod si de FPÖ gspoitn und da Haida hod mit a paar Funktinärn a neiche Partei gründt, des Bündnis Zukunft Österreich (BZÖ). Ea wor vo 1989 bis 91 und vo 1999 bis zu seim Tod Landeshauptmann vo Kärnten.